Kamu bisa jelasin ke aku soal Sirat dalam bahasa bali?

Jaja sirat inggih punika silih tunggil sanganan sané wénten ring Bali. Jaja sirat malakar aji tepung baas, tepung kanji, gula, yéh, lengis nyuh, miwah pewarna makanan. Tata cara ri tatkala jagi ngaryanin jara sirat inggih punika sané kapertama tepung baas 500 gram kacampur yéh duang gelas tur kaaduk kantos rata salami 30 menit. Yéning sampun kalis, adonan punika kacampur yéh agelas tur kacampur tepung kanji 25 gram, gula 250 gram, miwah pewarna makanan. Lantas kaaduk kantos kalis. Yéning sampun kalis, adonan kajemak nganggén jeriji lima tur kasiratang utawi diteteskan ring wajan misi lengis sané sampun panes. Adonan punika kasiratang ping 3 kantos 4 manut kahyun soang-soang. Adonan punika kagoréng kantos lebeng tur kaangkit. Lantas kadinginin ring duur don pisang utawi kertas mangda lengis ring jaja sirat ngabedikang. Jaja sirat wentuknyané sakadi jaring-jaring tur pateh sakadi rambut utawi bok. Nika mawinan makéh sané ngwastanin jaja punika jaja rambut. Ketahnyané jaja sirat mawarna coklat. Tiosan dados sanganan, jaja sirat prasida kaanggén saranan babantenan. Jaja sirat makéh kaadol ring pasar tradisional.